મત્સર અને મચ્છર બેય સરખા છે. મચ્છર ડંસ મારે તો ઊંઘ ઉડાડી દે. અને મત્સર ડંસ મારે તો જીંદગીની મઝા ઉડાડી દે. ભગવાન સ્વામિનારાયણ બેઠા હોય ને સંતની પૂજા થાય, સંતનું સન્માન થાય તો પણ ભગવાનને કાંઇ ન થાય, સર્વકાળે નિર્મત્સરી છે. ભગવાનને એમ ન થાય દુનિયામાં હું બધાથી મોટો છું દુનિયાનો રાજા છું, મારી પૂજા પહેલી થાય ને આ બધા સંતની પૂજા કેમ પહેલી કરે છે? પોતે બેઠા હોય ને બીજા સંતો મુકતાનંદસ્વામીની પૂજા કરે તો ભગવાન પોતે પણ સંતોની પૂજા કરે.